হুলুস্থুল কাণ্ড ! পুলিশকে থাপ্পড় বিজেপি সভাপতির, পাল্টা দিলেন ওই আধিকারিক

বেঙ্গালুরু: মাঝরাস্তায় হুলুস্থুল কাণ্ড! পুলিশকে থাপ্পড় বিজেপি সভাপতির (BJP President) । পাল্টা ঠাঁটিয়ে থাপ্পড় কষালেন ওই সাব ইন্সপেক্টর (Sub Inspector) । ঘটনায় উত্তেজনা ছড়ায়। ঘটনাটি ঘটেছে কর্নাটকের চিত্রদুর্গে (Karnataka Chitradurga Incident)।

জানা গিয়েছে,মাধুগিরির বিজেপির জেলা সভাপতি হনুমন্ত গৌড়া শুক্রবার মধ্যরাতে দলীয় কর্মীদের সঙ্গে নিয়ে রাস্তায় দাঁড়িয়ে কথা বলছিলেন। সেই সময় ওই পুলিশ আধিকারিক গাদিলিঙ্গাপ্পা তাদের দেখে সেখানে যান, তাদের ওই রাস্তা থেকে চলে যেতে বলেন।

আরও পড়ুন: বিপদমুক্ত এ আর রহমান! যা জানালেন চিকিৎসকেরা

এই নিয়েই ওই বিজেপি সভাপতির সঙ্গে পুলিশের তর্কাতর্কি শুরু হয়। অভিযোগে জানা গিয়েছে, ওই বিজেপি নেতা রেগে গিয়ে পুলিশকর্মীকে অশ্রাব্য ভাষায় গালিগালাজ শুরু করেন। এতে পুলিশ কর্মী রেগে গিয়ে ওই বিজেপি কর্মীকে চড় মারেন।

পাল্টা বিজেপি সভাপতিও পুলিশকে উল্টে থাপ্পড় কষান। ঘটনায় উত্তেজনা তৈরি হয়। আঘাত পেয়েছেন ওই পুলিশ কর্মী। তার হাতে ও আঙুলে চোট লেগেছে। তাঁকে জেলা হাসপাতালে চিকিৎসার জন্য নিয়ে যাওয়া হয়। পরে ওই বিজেপি জেলা সভাপতিকে আটক করে পুলিশ। ওই বিজেপি নেতাও পাল্টা মামলা দায়ের করেন পুলিশের হাতে বিরুদ্ধে। ঘটনার তদন্ত শুরু হয়েছে।